Karveliškis (Molėtai)
Karveliškis – kaimas Molėtų rajono savivaldybės šiaurinėje dalyje, prie Karveliškio miško. Prie kelio į Pelenius yra išlikęs Karveliškio dvaro gyvenamasis namas (medinis), dvaravietė apsodinta medžiais. Vietos gyventojai yra pasakoję, kad apie 1918 m. dvare veikusi lenkiška mokykla, kurioje mokiusi mokytoja iš Vilniaus. Dvare buvęs pianinas.